23. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ  Αριθ.8046 της 29 Ιουν. /9 Ιουλ. 1976  (ΦΕΚ Β΄ 901) Περί εγκρίσεως Κανονισμών μεταφοράς ταχ/κών σάκκων δια των διεξαγόντων υπεραστικάς οδικάς συγκοινωνίας λεωφορείων ΚΤΕΛ και φορτοεπιβατηγών επί αγόνων γραμμών. Έχοντας υπ’ όψει: 1.Το άρθρον 15 του Α.Ν. 412/1936 «περί της δια μηχανοκινήτων μέσων εκμεταλλεύσεως υπεραστικών οδικών συγκοινωνιών». 2.Το από 2/12.8.1937 Β.Δ. «περί εφοδιασμού δια γραμματοκιβωτίων των λεωφορείων υπεραστικών γραμμών». 3.Το άρθρον 7 του Ν.Δ/τος 157/1946 «περί τροποποιήσεως και συμπληρώσεως των κειμένων διατάξεων, περί ταχ/κών ανταποκρίσεων». 4.Το υπ’ αριθμ. 496/70 Ν.Δ. «περί οργανώσεως και λειτουργίας των Ταχ/μείων». 5.Το υπ’ αριθμ. 277/1975 Π.Δ. «περί της Νομικής μορφής λειτουργίας της Ταχ/κής Υπηρεσίας δια το μετά την 30ήν Απριλίου 1975 χρονικόν διάστημα», αποφασίζομεν: Εγκρίνομεν τον υπό των διατάξεων του άρθρου 15 παρ. 6 του Α.Ν.412/1936 προβλεπόμενον κανονισμόν μεταφοράς ταχ/κών σάκκων δια των διεξαγόντων υπεραστικάς οδικάς συγκοινωνίας λεωφορείων ΚΤΕΛ και φορτοεπιβατηγών επί αγόνων γραμμών, έχοντα ως ακολούθως: ΚΑΝΟΝΙΣΜΟΣ Άρθρον 1. Έκαστον ΚΤΕΛ ή φορτοεπιβατηγόν αυτοκίνητον εκτελούν υπεραστικάς οδικάς συγκοινωνίας επί κομίστρω υποχρεούται, επί τη αιτήσει της οικείας Υπηρεσιακής Λειτουργίας του ΕΛΤΑ, εις την τακτικήν μεταφοράν των Ταχ/κών σάκκων των περιεχόντων αλληλογραφίαν έντυπα και δέματα, υπό τους όρους του παρόντος. Άρθρον 2. 1.Οι ιδιοκτήται, οδηγοί Λεωφορείων και Φορτοεπιβατηγών ως και το πάσης φύσεως προσωπικόν αυτών, (Πράκτορες, Σταθμάρχαι, Εισπράκτορες κλπ) οσάκις διαχειρίζονται ταχυδρομικάς αποστολάς, υποχρεούνται εις την κανονικήν και ταχείαν διακίνησιν τούτων ως και εις την επί υπογραφή παραλαβήν και παράδοσίν των εις τα όργανα του ΕΛΤΑ. 2.Τα ΚΤΕΛ και οι εκτελούντες μεταφοράς επιβατών επί κομίστρω δια φορτοεπιβατηγών αυτοκινήτων υποχρεούνται εις την δωρεάν δι’ εκάστον δρομολόγιον φορτοεκφόρτωσιν και μεταφοράν Ταχ/κών σάκκων βάρους μέχρι 10 χιλιογράμμων, επί καταβολής δε κομίστρου καθοριζομένου υπό της εν άρθρω 4 του παρόντος επιτροπής δια το πέραν των 10 χιλιογράμμων βάρος και μέχρι: α)Εκατόν (100) χιλιογράμμων καθ’ έκαστον δρομολόγιον δια των συνήθων λεωφορείων τύπου Ε και  β)Εκατόν πεντήκοντα (150) χιλιογράμμων καθ’ έκαστον δρομολόγιον, δια των μελλόντων να τεθούν εις κυκλοφορίαν νέων λεωφορείων, τύπου Υ1 και Υ2. Άρθρον 3. 1.Η παραλαβή και παράδοσις των Ταχ/κών σάκκων εις τα Πρακτορεία των ως άνω συγκοινωνιακών φορέων ως και εις τους ενδιαμέσους σταθμούς της διαδρομής αυτών ενεργείται μερίμνη των οργάνων του ΕΛΤΑ. Σελ. 196,02(δ) Τεύχος Ζ33- Σελ. 12 Άρθρον 4. 1.Η υπό της παραγρ. 3 του άρθρου 15 του ειρημένου Α.Ν. 412/1936 προβλεπομένη επιτροπή, ορισθησομένη δι’ ημετέρας αποφάσεως και αποτελουμένη εκ δύο υπαλλήλων του καθ’ ημάς Υπουργείου του ενός εκ της Γενικής Δ/νσεως Μεταφορών επί βαθμώ Δ/ντού ή Τμημ/ρχου και του ετέρου εκ της Γενική Δ/νσεως Ταχ/μείων- Τηλ/νιών επί βαθμώ Τμημ/ρχου ή Εισηγητού και ενός αντιπροσώπου της Γενικής Συν/δίας Επαγ/τιών Αυτ/στών Ελλάδος ΓΣΕ.Α.Ε.) οριζομένου υπό ταύτης θέλει προβαίνει εκάστοτε εις τον καθορισμόν του κομίστρου, όπερ δέον να καταβάλληται εις τα εκμεταλλευόμενα τας υπεραστικάς οδικάς συγκοινωνίας ΚΤΕΛ και φορτοεπιβατηγά αυτοκίνητα δια την υποχρεωτικήν παρ’ αυτών μεταφοράν του πέραν των 10 χιλιογράμμων βάρους κατά δρομολόγιον Ταχυδρομικών σάκκων αλληλογραφίας, δεμάτων και εντύπων. 2.Το υπό της ως άνω επιτροπής καθοριζόμενον εκάστοτε κόμιστρον όπερ δεν δύναται να είναι ανώτερον της ισχυούσης τιμής κομίστρου των μεταφερομένων αποσκευών των επιβατών, εγκρίνεται δι’ ημετέρας αποφάσεως. 3.Εις τας συνεδριάσεις την εν παραγρ. 1 του παρόντος άρθρου επιτροπής, παρίσταται άνευ ψήφου και εκπρόσωπος του ΕΛΤΑ οριζόμενος υπ’ αυτού. Η προβλεπόμενη από το άνω άρθρο Επιτροπή καταργήθηκε από την 15140/1982, απόφ. Υπ. Προεδρ. Κυβερν. και Συγκοινωνιών, τόμ. 21 σελ. 16,132. Άρθρον 5. Οι προς μεταφοράν ταχ/κοί σάκκοι ζυγίζονται το δε βάρος αυτών καταχωρίζεται κατά συγκοινωνιακήν γραμμήν και δρομολόγιον επί σχετικής καταστάσεως. Αι καταστάσεις αύται διαβιβάζονται εις το τέλος εκάστου μηνός εις τας οικείας Περιφερειακάς Μονάδας Διοικήσεως του ΕΛΤΑ προς υπολογισμόν του κομίστρου και έκδοσιν των σχετικών αποφάσεων καταβολής εις τους συγκοινωνιακούς φορείς της αναλογούσης αποζημιώσεως. Η αποζημίωσις καταβάλλεται εις τους δικαιούχους εντός του Α΄ 15νθημέρου του επομένου μηνός, βάσει εξοφλητικής αποδείξεως. Άρθρον 6. Ο ΕΛΤΑ, πέραν της υπό του προηγουμένου άρθρου καθοριζομένης διαδικασίας καταβολής κομίστρου δια την μεταφοράν Ταχ. αποστολών βάρους άνω των 10 χιλιογράμμων, δύναται να καταβάλλη εις τινά των ανωτέρω συγκοινωνιακών φορέων, μετά συγκατάθεσιν αυτού, κατ’ αποκοπήν μηνιαίαν αποζημίωσιν, υπολογιζομένην βάσει του κατά μέσον όρον βάρους μεταφερομένου Ταχυδρομείου, κατόπιν τηρήσεως σχετικής στατιστικής. Άρθρον 7. Η άρνησις παραλαβής των Ταχ. αποστολών γενικώς υπό τους όρους του παρόντος, ως και πάσα διαπιστουμένη ανωμαλία κατά την υπό των οικείων συγκοινωνιακών φορέων διαχείρισιν τούτων, θα συνεπάγεται την επιβολήν κυρώσεων συμφώνως προς τας διατάξεις του από 2/12.8.1937 Β.Δ. και του Ν.Δ. 157/1946. Άρθρον 8. Η ισχύς του δια της παρούσης αποφάσεως εγκριθέντος Κανονισμού άρχεται από της δημοσιεύσεως ταύτης δια της Εφημερίδος της Κυβερνήσεως. 22.Γ.β.23 Ταχυδρομικές Μεταφορές 